Loomst

duum|Dat Bördehuus in Loomst
duum|Wapensteen mit’n plattdüütschen Naam an de Bundsstraat 495 (Oortsingang von Süden her)
Loomst () is en Dörp in de Gemeen Loomst, Samtgemeen Loomst, in’n Landkreis Cuxhoben, Neddersassen. Loomst is vondaag mit dat fröhere Dörp Köben tohoopwussen.

 Geografie 

Loomst liggt op de Geest. So üm un bi fiev Kilometer na’n Süüdoosten loopt de Meh un de Oost an Loomst langs. Dat Water ut’n Westen von Loomst warrt över den Sether Kanaal un den Loomster Kanaal na de Oost hen afföhrt. Dat Water in’n Süüdwesten flütt över de Gösch af. Mit’n Westerbarg in’n Noorden un ’n Toslag in’n Süden liggt Loomst twüschen twee Wooldrebeden.

De Naveröörd sünd Rahden in’n Noorden, Hockmöhlen in’n Noordoosten, Ihlbeek in’n Oosten, Lüttmöhlen un Seth in’n Süüdoosten, Nindörp un Armsdörp in’n Süden, Hoorn in’n Süüdwesten un Mittelsnohn in’n Westen.

 Historie 

In de Oorkunnen kummt Loomst toeerst in de Tied 1111 bet 1116 as parochia Lamestede vör un weer dormit en egen Kaspel.Hamburgisches Urkundenbuch. Band 1, Perthes-Besser, 1842, Sied 125

In’n Eersten Weltkrieg sünd 54 Soldaten ut Loomst fullen oder vermisst un in’n Tweten 119http://www.denkmalprojekt.org/dkm_deutschland/lamstedt_wk1u2_ns.htm. In’n Düütsch-Franzööschen Krieg von 1870/1871 sünd acht Lüüd ut de Börde fullen, dorvon een ut Loomst sülvshttp://www.denkmalprojekt.org/2010/lamstedt_st_barth-kirche_1870-71_ns.htm.

 Verwaltungsgeschicht 

Vör 1859 weer Loomst Hauptoort von de Vaagdie Loomst in dat Amt Bremervöör un denn von 1859 bet 1885 in dat Amt Oosten. 1885 is dat an’n Kreis Neehuus gahn un 1932 an’n Kreis Land Hadeln. 1977 is dat denn Deel von’n Landkreis Cuxhoben worrn.

 Inwahnertall 

 Religion 
duum|Bartelmees-Kark in Loomst
Loomst is evangeelsch-luthersch präägt un billt en egen Kaspel. De Bartelmees-Kark is de Kaspel-Kark.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

 Kultur 

Denkmaals för de Fullenen ut de twee Weltkrieg’ staht bi de Kark. En Gedenktafel för de Fullenen in’n Düütsch-Franzööschen Krieg von 1870/1871 hängt in de St.-Bartholomäus-Kark.

In Loomst liggt dat Norddüütsche Radiomuseum.

 Verenen 

De Schützenvereen Loomst is 1886 grünnt worrn.

 Weertschop un Infrastruktur 

Loomst gellt na dat Regionale Ruumordnungsprogramm as Grundzentrum för de Öörd in de Ümgegend.

De freewillige Füürwehr Loomst is 1891 grünnt worrn.

 Verkehr 

Loomst liggt an de Bundsstraat 495, de in’n Noorden bi Hemmoor an de Bundsstraat 73 ranlöppt. In’n Süden löppt de B 495 över Eversdörp na Bremervöör. Von Oosten von Heckthusen kummt de Landsstraat 116, de in’n Westen na Beers wiederlöppt. Na Nindörp un Hollen löppt de Kreisstraat 32. Na Noordwesten geiht de K 21 dör Köben na Bröckelbeek. Lüttjere Straten gifft dat ans na Lüttmöhlen un Ihlbeek.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 31 Kilometer in’n Oosten von Loomst. De Opfohrt 5 Debst op de Autobahn 27 (Afsnidd Cuxhoben–Bremerhoben) liggt so 33 Kilometer in’n Westen.

De nächste Bahnhoff is so bi negen Kilometer wied weg in’n Noordoosten de Bahnhoff Hemmoor an de Nedderelvbahn.

 Scholen 

Loomst hett en Grundschool, en Hauptschool un en Realschool.

 Ünnernehmens 

duum|Luftbild von Möbel Steffens (2013)
duum|Spoorkass in Loomst 2011 (to de Tied noch Kreisspoorkass
In de Hemsothstraat harr de Volksbank Stood-Cuxhoben en Filiaal, de an’n 28. April 2017 dichtmaakt hett. In de Lütte Straat hett de Spoor- un Dorlehnskass Böörd Loomst-Heckthusen ehr Filiaal un in de Grote Straat de Werser-Elv-Spoorkass.

Dat Ünnernehmen Möbel Steffens is en Möbelhuus mit över 20.000 m² Utstellungsfläch. Dat geiht trügg op en lüttje Saadler- un Pulster-Warksteed, de Klaus Steffens 1933 in Loomst grünnt hett. 1997 is dat Ünnernehmen in dat hüdige Gebüüd an’n Süüdrand von Loomst intagen.

 Freetied 

Mit dat „Lambada“ hett Loomst en egen Hallenbad.

 Lüüd 

De Footballspeler un -trainer Wolfgang Rolff is in Loomst boren. Ok de Fabrikant Claus Spreckels, de in de USA Suckerfabriken opmaakt hett, stammt ut Loomst. De Billermakersche Ursula Kirchberg leevt von 1981 af an in Loomst.

 Footnoten 

Kategorie:Oort
Kategorie:Landkreis Cuxhoben